text: Rockere bures inde i fire uger mere
  13 oktober 2011 kl. 12.12
  Varetægtsfængslingen af 13 rockere i Esbjerg blev torsdag forlænget i yderligere fire uger.
  Rockerne har allerede været i fængsel i fire uger efter bandeoptøjer i Strandbygade i Esbjerg.
  Forlængelsen af varetægtsfængslingen skal gør det muligt for politiet at gøre efterforskningen færdig, uden at de fængslede kan påvirke vidner.
  Rockerne er sigtet for drabsforsøg, vold og ulovlig våbenbesiddelse.
  Rockernes sympatisører kom i klammeri med politiet uden for retsbygningen, da de fængslede blev kørt væk.
  